ai4bharat/Pralekha huggingface dataset:
રેલવે મંત્રાલય
ભારતીય રેલવેએ સમગ્ર દેશમાં 12 મે 2020  સુધીમાં 542 “શ્રમિક વિશેષ ટ્રેન”નું પરિચાલન કર્યું
6.48 લાખ મુસાફરોનું પરિવહન કરવામાં આવ્યું
મુસાફરો માટે વિનામૂલ્યે ભોજન અને પાણીની વ્યવસ્થા કરવામાં આવી રહી છે
મુસાફરોને મોકલી રહેલા રાજ્ય અને તેઓ જ્યાં જઇ રહ્યા છે તે રાજ્ય બંને વચ્ચે સંમતિ થયા પછી જ રેલવે દ્વારા ટ્રેન લઇ જવામાં આવે છે
સામાજિક અંતરનું ચુસ્ત પાલન કરવામાં આવે છે
દેશના વિવિધ ભાગોમાં ફસાયેલા પરપ્રાંતીય શ્રમિકો, યાત્રાળુઓ, પ્રવાસીઓ, વિદ્યાર્થીઓ અને અન્ય લોકોને તેમના વતન પર ફરવા માટે કેન્દ્રીય ગૃહ મંત્રાલયના આદેશના પગલે રેલવે તંત્ર દ્વારા “શ્રમિક વિશેષ ટ્રેન” નામથી વિશેષ ટ્રેનો શરૂ કરીને આવા લોકોને આવનજાવન માટે વ્યવસ્થા કરવાનો નિર્ણય લેવામાં આવ્યો છે.
દેશના વિવિધ રાજ્યોમાં 12 મે 2020 સુધીમાં 542 “શ્રમિક વિશેષ ટ્રેન”નું પરિચાલન કરવામાં આવ્યું છે જેમાંથી 448 ટ્રેનો તેના ગંતવ્ય સ્થળે પહોંચી ગઇ છે જ્યારે 94 ટ્રેનો રસ્તામાં છે.
આ 448 ટ્રેનો આંધ્રપ્રદેશ , બિહાર , છત્તીસગઢ , હિમાચલ પ્રદેશ , ઝારખંડ , કર્ણાટક , મધ્યપ્રદેશ , મહારાષ્ટ્ર , ઓડિશા , રાજસ્થાન , તામિલનાડુ , તેલંગાણા , ઉત્તરપ્રદેશ , પશ્ચિમ બંગાળ  જેવા વિવિધ રાજ્યોમાં પહોંચી છે.
આ ટ્રેનોએ પરપ્રાંતીય શ્રમિકો સહિત અન્ય મુસાફરોને તિરુચિરાપલ્લી, તીતલાગઢ, બરૌની, ખંડવા, જગન્નાથપુરી, ખુર્દા રોડ, પ્રયાગરાજ, છાપરા, બાલિયા, ગયા, પૂર્ણિયા, વારાણસી, દરભંગા, ગોરખપુર, લખનઉ, જૌનપુર, હાટિયા, બસ્તી, કટીહાર, દાનાપુર, મુઝફ્ફરનગર, સહરસા વગેરે શહેરોમાં પહોંચાડ્યા છે.
આ શ્રમિક વિશેષ ટ્રેનોમા મુસાફરો બેસે તે પહેલાં સુનિશ્ચિપણે તેમનું યોગ્ય સ્ક્રિનિંગ કરવામાં આવે છે અને મુસાફરી દરમિયાન તમામ મુસાફરો માટે વિનામૂલ્યે ભોજન અને પાણીની વ્યવસ્થા કરવામાં આવે છે.
GP/DS
(
મંત્રીમંડળ
મંત્રીમંડળે આરોગ્ય અને ચિકિત્સાના ક્ષેત્રમાં સહયોગ અંગે ભારત અને સૂરીનામ વચ્ચેના સમજૂતી કરારને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે આરોગ્ય અને ચિકિત્સાના ક્ષેત્રમાં સહયોગ અંગે ભારત અને સુરીનામ સરકારના આરોગ્ય મંત્રાલય વચ્ચેના સમજૂતી કરારને મંજૂરી આપી દીધી છે.
આ દ્વિપક્ષીય સમજૂતી કરાર ભારતના આરોગ્ય અને પરિવાર કલ્યાણ મંત્રાલય અને સુરીનામ સરકારના આરોગ્ય મંત્રાલય વચ્ચે આરોગ્ય ક્ષેત્રે સંયુક્ત પહેલ અને તકનીકી વિકાસ દ્વારા સહકારને પ્રોત્સાહિત કરશે. તે ભારત અને સુરીનામ વચ્ચે દ્વિપક્ષીય સંબંધોને મજબૂત બનાવશે. તે જાહેર આરોગ્ય પ્રણાલીમાં કુશળતાની આદાન-પ્રદાન અને વિવિધ સંબંધિત ક્ષેત્રોમાં પરસ્પર સંશોધનને પ્રોત્સાહન આપીને આત્મનિર્ભર ભારત  ને પ્રાપ્ત કરવા તરફ દોરી જશે.
મુખ્ય લાક્ષણિકતાઓ:
બંને સરકારો વચ્ચેના સહકારના મુખ્ય ક્ષેત્રોમાં નીચેનાનો સમાવેશ થાય છે:
- તબીબ, અધિકારીઓ, અન્ય આરોગ્ય વ્યવસાયિકો અને નિષ્ણાતોનું વિનિમય અને તાલીમ;
- માનવ સંસાધનોના વિકાસમાં અને આરોગ્ય સંભાળ સુવિધાઓની સ્થાપનામાં સહાય;
- આરોગ્ય ક્ષેત્રમાં માનવ સંસાધનોની ટૂંકા ગાળાની તાલીમ;
- ફાર્માસ્યુટિકલ્સ, તબીબી ઉપકરણો અને સૌંદર્ય પ્રસાધનોનું નિયમન અને તેમાં માહિતીનું વિનિમય;
- ફાર્માસ્યુટિકલ્સમાં વ્યવસાયના વિકાસની તકોને પ્રોત્સાહન;
- સામાન્ય અને આવશ્યક દવાઓની પ્રાપ્તિ અને દવાના પુરવઠાના ઉગમતામાં સહાય;
- આરોગ્ય ઉપકરણો અને ફાર્માસ્યુટિકલ્સ ઉત્પાદનોની પ્રાપ્તિ;
- તમાકુ નિયંત્રણ;
- માનસિક આરોગ્યને પ્રોત્સાહન;
- પ્રારંભિક તપાસ અને ડિપ્રેસનનું સંચાલન
- ડિજિટલ આરોગ્ય અને ટેલિ-દવા; અને
- પરસ્પર નિર્ણય લેવામાં આવી શકે તેવા સહકારના અન્ય કોઈપણ ક્ષેત્ર.
SD/GP/BT
(
|
સ્વાસ્થ્ય અને પરિવાર કલ્યાણ મંત્રાલય
|
ભારતનું સંચિત કોવિડ-19 રસીકરણ કવરેજ લગભગ 209. 67 કરોડને પાર
12-14 વર્ષની વય જૂથ માટે 3 .99 કરોડથી વધુ રસીના ડોઝ આપવામાં આવ્યા છે
ભારતમાં સક્રિય કેસનું ભારણ તાજેતરમાં 99,879
છેલ્લા 24 કલાકમાં 11,539 દૈનિક નવા કેસ નોંધાયા
સાજા થવાનો દર હાલમાં 98.59%
સાપ્તાહિક પોઝિટિવિટી દર 3.88%
આજે સવારે 7 વાગ્યા સુધીના કામચલાઉ અહેવાલો મુજબ ભારતનું COVID-19 રસીકરણ કવરેજ 209.67 Cr  ને વટાવી ગયું છે. આ 2,78,34,092 સત્રો દ્વારા હાંસલ કરવામાં આવ્યું છે.
12-14 વર્ષની વય જૂથ માટે કોવિડ-19 રસીકરણ 16 માર્ચ, 2022ના રોજ શરૂ કરવામાં આવ્યું હતું. અત્યાર સુધીમાં, 3.99 કરોડ  થી વધુ કિશોરોને COVID-19 રસીના પ્રથમ ડોઝ સાથે આપવામાં આવ્યા છે. તેવી જ રીતે, 18-59 વર્ષની વય જૂથ માટે કોવિડ-19 સાવચેતી ડોઝ એડમિનિસ્ટ્રેશન પણ 10મી એપ્રિલ,2022 થી શરૂ થયું.
આજે સવારે 7 વાગ્યા સુધીના કામચલાઉ અહેવાલ મુજબ સંચિત આંકડાના વિભાજનમાં નીચેનાનો સમાવેશ થાય છે:
|
|
સંચિત વેક્સિન ડોઝ કવરેજ
|
|
HCWs
|
|
પ્રથમ ડોઝ
|
|
1,04,13,482
|
|
બીજો ડોઝ
|
|
1,01,01,213
|
|
સાવચેતી ડોઝ
|
|
66,28,428
|
|
FLWs
|
|
પ્રથમ ડોઝ
|
|
1,84,33,548
|
|
બીજો ડોઝ
|
|
1,76,89,337
|
|
સાવચેતી ડોઝ
|
|
1,28,87,268
|
|
12-14 વર્ષ સુધીનું વય જૂથ
|
|
પ્રથમ ડોઝ
|
|
3,99,63,095
|
|
બીજો ડોઝ
|
|
2,95,41,164
|
|
15-18 વર્ષ સુધીનું વય જૂથ
|
|
પ્રથમ ડોઝ
|
|
6,15,49,637
|
|
બીજો ડોઝ
|
|
5,19,65,784
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
56,02,29,308
|
|
બીજો ડોઝ
|
|
51,17,12,861
|
|
સાવચેતી ડોઝ
|
|
4,88,63,304
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
20,38,32,371
|
|
બીજો ડોઝ
|
|
19,59,76,277
|
|
સાવચેતી ડોઝ
|
|
2,88,06,009
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
12,75,36,219
|
|
બીજો ડોઝ
|
|
12,24,87,720
|
|
સાવચેતી ડોઝ
|
|
3,80,89,870
|
|
સાવચેતી ડોઝ
|
|
13,52,74,879
|
|
કુલ
|
|
2,09,67,06,895
સતત ડાઉનવર્ડ ટ્રેન્ડને પગલે, ભારતનો સક્રિય કેસલોડ આજે ઘટીને 99,879 થયો છે. દેશના કુલ પોઝિટિવ કેસના 0.23% સક્રિય કેસ છે.
પરિણામે, ભારતનો રિકવરી રેટ 98.59% છે. છેલ્લા 24 કલાકમાં 12,783 દર્દીઓ સ્વસ્થ થયા છે અને સાજા થયેલા દર્દીઓની કુલ સંખ્યા  હવે 4,36,99,435 છે.
છેલ્લા 24 કલાકમાં 11,539 નવા કેસ નોંધાયા છે.
છેલ્લા 24 કલાકમાં કુલ 3,07,680 કોવિડ-19 ટેસ્ટ કરવામાં આવ્યા હતા. ભારતે અત્યાર સુધીમાં 88.24 કરોડ થી વધુ સંચિત પરીક્ષણો કર્યા છે.
સાપ્તાહિક અને દૈનિક સકારાત્મક દરોમાં પણ સતત ઘટાડો જોવા મળ્યો છે. દેશમાં સાપ્તાહિક સકારાત્મકતા દર હાલમાં 3.88% છે અને દૈનિક સકારાત્મકતા દર 3.75% હોવાનું નોંધાયું છે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
સ્વાસ્થ્ય અને પરિવાર કલ્યાણ મંત્રાલય
દેશમાં ડિજિટલ આરોગ્ય સેવાઓમાં વૃદ્ધિ
કેન્દ્ર સરકારે સમગ્ર દેશમાં હેલ્થકેર ડિલિવરી સિસ્ટમને મજબૂત કરવા માટે ડિજિટલ હેલ્થકેર પ્રદાન કરવાની ક્ષમતાને માન્યતા આપી છે. આ દિશામાં ડિજિટલ સ્વાસ્થ્ય પહેલના અમલીકરણ માટે વિવિધ યોજનાઓ / પહેલો શરૂ કરવામાં આવી છે.
આયુષ્માન ભારત ડિજિટલ ઝુંબેશ આરોગ્ય ક્ષેત્રમાં ડિજિટલ આરોગ્ય તકનીકોના અમલીકરણ માટે અનુકૂળ વાતાવરણ બનાવવા માટે શરૂ કરવામાં આવી છે. હેલ્થ ફેસિલિટી રજિસ્ટ્રી, HFR) અને માહિતી વિનિમય માટે ડિજિટલ ઈન્ફ્રાસ્ટ્રક્ચર એ વિકસિત ત્રણ મુખ્ય નોંધણી સંસ્થાઓ છે. આયુષ્માન ભારત ડિજિટલ મિશન  હેઠળ સ્થપાયેલ, આ ડિજિટલ હેલ્થ ઇકોસિસ્ટમ જાહેર આરોગ્યની સંભાળ રાખવા માટે પ્રાથમિક, માધ્યમિક અને તૃતીય સુવિધાઓ વચ્ચે સતત માહિતીનું વિનિમય સુનિશ્ચિત કરે છે. તેથી, નાગરિકો વધુ સારા સ્વાસ્થ્ય, ઓછા વારંવારના ટ્રાયલ, સચોટ દવા, વ્યક્તિગત સારવાર યોજના અને તમામ સિસ્ટમમાં સેવાની ગુણવત્તા માટે સસ્તું અને ઓછા ખર્ચે લાભ મેળવી રહ્યાં છે.
ભારત સરકારે પણ નાગરિકોને કોવિડ તેમજ નોન-કોવિડ રોગો માટે મફત રિમોટ હેલ્થ કાઉન્સેલિંગ સેવાઓ પૂરી પાડવા માટે ઇ-સંજીવની ટેલિમેડિસિન પ્લેટફોર્મનો સક્રિયપણે અમલ કર્યો છે. આ સિસ્ટમ 36 રાજ્યો / કેન્દ્રશાસિત પ્રદેશોમાં લાગુ કરવામાં આવી છે અને આરોગ્ય અને સુખાકારી કેન્દ્રો  હબ અને સ્પોક મોડલ્સ દ્વારા હબ અને પરામર્શ તેમજ નાગરિકોને ઓનલાઈન કન્સલ્ટેશન ડૉક્ટર / નિષ્ણાત તબીબી સેવાઓ પ્રદાન કરે છે.
કેન્દ્રીય આરોગ્ય અને પરિવાર કલ્યાણ રાજ્ય મંત્રી ડૉ. ભારતી પ્રવીણ પવારે આજે રાજ્યસભામાં લેખિત જવાબમાં આ માહિતી આપી હતી.+
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 202
કેન્દ્રીય જાહેર સેવા આયોગ
એપ્રિલ 2022 માં UPSC દ્વારા ભરતીના પરિણામોને અંતિમ સ્વરૂપ આપવામાં આવ્યું
યુનિયન પબ્લિક સર્વિસ કમિશન દ્વારા એપ્રિલ 2022 ના મહિના દરમિયાન નીચેના ભરતી પરિણામોને અંતિમ સ્વરૂપ આપવામાં આવ્યું છે. સફળ ઉમેદવારોને પોસ્ટ દ્વારા વ્યક્તિગત રીતે સૂચિત કરવામાં આવ્યા છે.
લિંક માટે અહીં ક્લિક કરો.
SD/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 140
PIB Headquarters
કોવિડ-19 અંગે PIBનું દૈનિક બુલેટિન
- રાષ્ટ્રવ્યાપી રસીકરણ અભિયાન અંતર્ગત અત્યાર સુધી 128.76 કરોડ લોકોને રસી આપવામાં આવી
- ભારતમાં સક્રિય કેસનું ભારણ તાજેતરમાં 95,014, 554 દિવસમાં સૌથી ઓછું
- સક્રિય કેસ કુલ કેસનાં 1% કરતા ઓછા છે, હાલમાં 0.27% છે, માર્ચ 2020 પછી સૌથી ઓછા
- સાજા થવાનો દર હાલમાં 98.36% નોંધાયો
- છેલ્લા 24 કલાકમાં 10,004 દર્દીઓ સાજા થયા, કુલ વધીને 3,40,79,612 દર્દીઓ સાજા થયા
- છેલ્લા 24 કલાકમાં ભારતમાં 6,822 નવા કેસ નોંધાયા, 558 દિવસમાં સૌથી ઓછા
- દૈનિક પોઝિટિવીટી દર 0.63% પહોંચ્યો, છેલ્લા 64 દિવસથી 2% કરતા ઓછો
- સાપ્તાહિક પોઝિટિવીટી દર છેલ્લા 23 દિવસથી 1% કરતા ઓછો થઈ ગયો છે, હાલમાં 0.78% છે
- કુલ 64.94 કરોડ પરીક્ષણો કરવામાં આવ્યા
#Unite2FightCorona
#IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
સ્વાસ્થ્ય અને પરિવાર કલ્યાણ મંત્રાલય
કોવિડ -19 અંગે અપડેટ્સ
ભારતની 60% દૈનિક સાજા થવાની સંખ્યા 5 રાજ્યોમાંથી પ્રાપ્ત થાય છે
સાજા થયેલા કેસની કુલ સંખ્યા લગભગ 35.5 લાખ
ભારત સતત વધુ પ્રમાણમાં સાજા થયેલા કેસની સંખ્યા નોંધાવતું રહ્યું છે. દેશમાં છેલ્લા 24 કલાકમાં સાજા થયેલા કેસની કુલ સંખ્યા 70,880 નોંધાઈ છે. ફક્ત મહારાષ્ટ્રએ 14,000થી વધુ દર્દીઓના સ્વસ્થ થયાનો જયારે આંધ્રપ્રદેશે એક દિવસમાં સાજા થયેલા કેસમાં 10,000થી વધુની સંખ્યાનો સ્વસ્થ થનારા દર્દીઓના આંકમાં ફાળો આપ્યો છે.
આ સાથે સાજા થયેલા દર્દીઓની કુલ સંખ્યા 35,42,663 થઇ ગઈ છે, જે સાજા થવાના દરને 77.65% ની નવી સપાટીએ લઈ ગઈ છે.
નવા સાજા થયેલા કેસમાંથી 60% કેસ પાંચ રાજ્યો મહારાષ્ટ્ર, તામિલનાડુ, આંધ્રપ્રદેશ, કર્ણાટક અને ઉત્તર પ્રદેશમાંથી નોંધાયેલા છે.
છેલ્લા 24 કલાકમાં 96,551 નવા કેસ નોંધાયા છે. આમાંથી ફક્ત મહારાષ્ટ્રમાં 23,000થી વધુ અને આંધ્રપ્રદેશમાં 10,000થી વધુ કેસ નોંધાયા છે.
લગભગ 57% નવા કેસ ફક્ત પાંચ રાજ્યોમાંથી નોંધાયેલા છે. આ તે જ રાજ્યો છે જે નવા સાજા થયેલા કેસમાં 60% ફાળો આપી રહ્યા છે.
આજની તારીખે દેશમાં સક્રિય કેસની કુલ સંખ્યા 9,43,480 છે.
મહારાષ્ટ્ર આ ક્રમાંકમાં 2,60,000થી વધુ કેસ સાથે મોખરે છે, ત્યારબાદ કર્ણાટકમાં 1,00,000થી વધુ કેસ છે.
કુલ સક્રિય કેસમાંથી 74% કેસ સૌથી વધુ અસરગ્રસ્ત નવ રાજ્યોમાં છે. કુલ સક્રિય કેસમાં મહારાષ્ટ્ર, કર્ણાટક અને આંધ્રપ્રદેશનો ફાળો 48% કરતા વધારે છે.
છેલ્લા 24 કલાકમાં 1,209 જેટલા મૃત્યુ નોંધાયા છે. મહારાષ્ટ્રમાં 495 મૃત્યુ નોંધાયા છે, ત્યારબાદ કર્ણાટકમાં 129 મૃત્યુ થયા છે, જ્યારે ઉત્તર પ્રદેશમાં 94 લોકો મૃત્યુ પામ્યા છે.
SD/GP/BT
(
પ્રધાનમંત્રીનું કાર્યાલય
જાપાન જવા માટે પ્રસ્થાન કરતા અગાઉ પ્રધાનમંત્રીનુ નિવેદન
પ્રધાનમંત્રીની જાપાન મુલાકાત પહેલા તેમનાં નિવેદનનો મૂળપાઠ નીચે મુજબ છે.
હું વાર્ષિક શિખર સંમેલન માટે 28-29 ઓક્ટોબર, 2018નાં રોજ જાપાનનાં પ્રવાસે જઈશ. સપ્ટેમ્બર, 2014માં જાપાનની મારી પ્રથમ મુલાકાત પછીથી પ્રધાનમંત્રી તરીકે હું પ્રધાનમંત્રી શિન્ઝો આબેને 12મી વાર મળીશ. વર્ષ 2014 પછી વાર્ષિક શિખર સંમેલન માટે મેં વર્ષ 2016માં જાપાનની મુલાકાત લીધી હતી.
ગયા વર્ષે મને મારા ગૃહ રાજ્ય ગુજરાતમાં પ્રધાનમંત્રી શિન્ઝો આબે અને શ્રીમતી અકી આબેનાં યજમાન બનવાનું સૌભાગ્ય મળ્યું હતું. જાપાન હંમેશા ભારતનું અમૂલ્ય ભાગીદાર રહ્યું છે. બંને દેશો વચ્ચે વિશષ વ્યૂહાત્મક અને વૈશ્વિક ભાગીદારીનાં સંબંધો છે. જાપાનની સાથે આપણાં આર્થિક અને વ્યૂહાત્મક સંબંધો છે, જેમાં તાજેતરનાં વર્ષોમાં પાયાનું પરિવર્તન આવ્યું છે. અત્યારે આ ભાગીદારી અતિ નક્કર અને ઉદ્દેશપૂર્ણ બની ગઈ છે. આ ભારતની ‘એક્ટ-ઈસ્ટ’ નીતિનાં મજબૂત આધાર, મુક્ત, ખુલ્લા અને સમાવેશક ભારત-પ્રશાંતનાં આપણાં સહિયારા દ્રષ્ટિકોણ અને કટિબદ્ધતા પર આધારિત છે.
લોકશાહી દેશ હોવાને નાતે બંને દેશોનાં મૂલ્યો લગભગ એકસમાન છે. આપણે બધા માટે શાંતિ અને સમૃદ્ધિ ઇચ્છીએ છીએ.
ભારત અને જાપાન એકબીજાનાં પૂરક છે અને એમાં બંને દેશોને લાભ થયો છે. જાપાન અત્યારે ભારતનાં આર્થિક અને ટેકનોલોજીકલ વિકાસ અને આધુનિકીકરણમાં સૌથી વિશ્વસનીય સાથીદાર છે તથા ભારત માટે સૌથી મોટો રોકાણકાર દેશ છે. મુંબઈ-અમદાવાદ હાઈસ્પીડ રેલ અને ડેડિકેટેડ ફ્રેઇટ કોરિડોર જેવી યોજનાઓથી આપણાં આર્થિક સંબંધોનું ઊંડાણ પ્રકટ થાય છે. ‘મેક ઇન ઇન્ડિયા’, ‘સ્કિલ ઇન્ડિયા’, ‘ડિજિટલ ઇન્ડિયા’, ‘સ્ટાર્ટ અપ ઇન્ડિયા’ જેવી ઘણી રાષ્ટ્રીય પહેલોમાં જાપાન અગ્રણી ભૂમિકા અદા કરે છે.
જાપાની રોકાણકારોએ ભારતનાં આર્થિક ભવિષ્ય પર બહુ ભરોસો છે, જેમાં અસંખ્યા તકો ઉપલબ્ધ છે.
આપણે નવીનતા, ટેકનોલોજી અને ઉત્કૃષ્ટ વ્યવહારોમાં જાપાનનાં વૈશ્વિક નેતૃત્વને બહુ માન આપીએ છીએ. આ પ્રવાસ દરમિયાન મને રોબોટિક્સમાં જાપાનની ઉચ્ચ ટેકનોલોજી ક્ષમતાઓને જોવાની તક મળશે.
હું પ્રધાનમંત્રી શિન્ઝો આબેની સાથે વિવિધ વિષયો પર ચર્ચા કરીશ તથા બંને દેશોનાં વેપાર અને ઉદ્યોગનાં દિગ્ગજો સાથે વાતચીત કરીશ. હું ભારતીય સમુદાયને સંબોધન પણ કરીશ.
આ વાતચીતથી આપણાં વેપારી અને રોકાણ સંબંધિત સંબંધોને વધુ ગાઢ બનાવવામાં પ્રદાન કરવામાં મદદ મળશે તેમજ સ્વાસ્થ્ય સુવિધા, ડિજિટલ ટેકનોલોજી, કૃષિ, ખાદ્ય પ્રસંસ્કરણ, આપત્તિ જોખમમાં ઘટાડો અને આપત્તિઓનો સામનો કરવા યોગ્ય માળખાગત સુવિધાઓ જેવા નવા ક્ષેત્રોમાં સહયોગ વધારવા પ્રોત્સાહન મળશે.
હું મારા સાંસદો, પોતાનાં રાજ્યો અને જાપાનનાં પ્રાંતો વચ્ચે ગાઢ થઈ રહેલાં સંબંધોનું હૃદયપૂર્વક સ્વાગત કરું છું. મને એ વાતનું ખુશી છે કે, શિક્ષણ, કૌશલ્ય વિકાસ, સંસ્કૃતિ અને પર્યટન જેવા ક્ષેત્રોમાં સક્રિય આદાન-પ્રદાન મારફતે બંને દેશોનાં લોકો વચ્ચે સંબંધો ગાઢ થઈ રહ્યાં છે.
મારી મુલાકાતથી આપણાં પરંપરાગત મૈત્રીપૂર્ણ સંબંધોને પ્રોત્સાહન મળશે, જેનાં મૂળિયાં ઇતિહાસમાં બહુ ઊંડા છે તથા શ્રેષ્ઠ અને વધુ સમૃદ્ધ ભવિષ્ય માટે આપણી ભાગીદારી મજબૂત બનશે."
RP
(Visitor Counter : 265
પ્રધાનમંત્રીનું કાર્યાલય
પ્રધાનમંત્રી બેન્જામિન નેતાન્યાહુને વડાપ્રધાન મોદીએ અનોખી ભેટ આપી
પ્રધાનમંત્રી શ્રી નરેન્દ્ર મોદીએ ઈઝરાયલના પ્રધાનમંત્રી શ્રી બેન્જામિન નેતાન્યાહુને ભારતમાં યહૂદીઓના આગમન અને ઐતિહાસિક વસવાટના પુરાવાના અવશેષરૂપે કેરળમાંથી બે પ્રતિકૃતિ ભેટ આપી હતી.
(તામ્રપત્રની આ બે અલગ અલગ પ્રતિકૃતિ ઇ.સ. પૂર્વેની 9-10મી સદીમાં ઘડાઈ હોવાનું મનાય છે.
આ તાંબાની પ્લેટનો પહેલો સેટ ભારતમાં કોચીની યહૂદીઓના અવશેષોની જાળવણીની પ્રતિકૃતિ છે. તેને હિન્દુ રાજા ચેરામન પેરુમલે  યહૂદી નેતા જોસેફ રેબનને ફાળવેલા રાજવી વંશવારસા અને વિશેષાધિકારની સનદ માનવામાં આવે છે. યહૂદી પરંપરા મુજબ જોસેફ રેબન પાછળથી પ્રિન્સ ઓફ શિંગલી તરીકે આરૂઢ થયા હતા. આ સ્થળ ક્રાંગેનોર તરીકે ઓળખાય છે.
ક્રાંગેનોર એ સ્થાન છે જ્યાં યહૂદીઓ કોચીન અને માલાબારના અન્ય પ્રાંતમાં જતા અગાઉ આ દેશ માટે ધાર્મિક અને સાંસ્કૃતિક સ્વતંત્રતા માણતા હતા. શિંગલી ક્રાંગેનોરને યહૂદીઓ પવિત્ર સ્થાન અને બીજું જેરૂસાલેમ માને છે અને સ્થાનિક યહૂદીઓ શિંગલી ક્રાંગેનોરની રજ દરેક કોફીનમાં રાખતા હોય છે. કોચીના મટ્ટનચેરીમાં પરદેશી દેવળના કોર્પોરેશન દ્વારા આ પ્રતિકૃતિ ઉપલબ્ધ કરાવવામાં આવી હતી.
તાંબાની બીજી પ્લેટ ભારત સાથેના યહૂદીઓના વેપારના પ્રારંભિક ઇતિહાસના દસ્તાવેજી પુરાવા માનવામાં આવે છે. આ પ્લેટ એ બાબતનો પુરાવો છે જેમાં સ્થાનિક હિન્દુ શાસકોએ કોલ્લામથી પશ્ચિમ એશિયા અને ભારતમાં વેપાર માટે ચર્ચ અને વિદેશી વેપારીઓને જમીન ફાળવી હતી અને કરમુક્તિના અધિકાર આપ્યા હતા. પશ્ચિમ એશિયન એસોસિયેશનમાં મુસ્લિમ, ખ્રિસ્તી, ઝોરોસ્ટ્રીયનનો યહૂદીઓના એક જૂથ તરીકેનો સમાવેશ કરાયો હતો. જેમણે જૂડિયો-પર્સિયન અને શક્ય એવા અરેબિક અને પહાલવી માં કરાર કર્યા હતા. આ પ્લેટમાં તેમના હસ્તાક્ષર જણાય છે જે આ લખાણથી અજાણ એવા સ્થાનિક કારીગરોએ કટ કર્યા છે. આ પ્લેટની પ્રતિકૃતિ કેરળના થિરુવલ્લામાં માલંકારા માર થોમા સિરીયન ચર્ચના સહકારથી ઉપલબ્ધ બની હતી.
આ ઉપરાંત પ્રધાનમંત્રી શ્રી નરેન્દ્ર મોદીએ ઇઝરાયલના વડા નેતાન્યાહુને કેરળના પરદેશી યહૂદી સમાજે દાનમાં આપેલા તોરાહ ચર્મપત્ર પણ ભેટ આપ્યું હતું. લગભગ 100 વર્ષ અગાઉ લખાયેલું આ ચર્મપત્ર કોચીના પરદેશી દેવળને સમર્પિત છે જે 1568માં બંધાયું હતું. આ તોરાહ ચાંદીથી મઢેલા એક લાકડાના કોતરણી વાળા બોક્સમાં અને સોનાની કિનાર ધરાવતા મેટલ ક્રાઉનમાં આવરીને દક્ષિણ ભારતીય ઢબે શણગારીને કલાત્મક કાપડ પર રાખીને ભેટ ધરવામાં આવ્યું હતું.
AP/J.Khunt/TR/GP
પ્રધાનમંત્રીનું કાર્યાલય
પ્રધાનમંત્રી ગાઝીપુરમાં
મહારાજા સુહેલદેવ પર સ્મારક ટપાલ ટિકિટ પ્રસિદ્ધ કરી
ગાઝીપુરમાં ચિકિત્સા મહાવિદ્યાલયનો શિલાન્યાસ કર્યો
પ્રધાનમંત્રી શ્રી નરેન્દ્ર મોદીએ આજે ઉત્તરપ્રદેશનાં ગાઝીપુરનો પ્રવાસ કર્યો હતો. તેમણે મહારાજા સુહેલદેવ પર સ્મારક ટપાલ ટિકિટ પ્રસિદ્ધ કરી હતી. તેમણે ગાઝીપુરમાં એક ચિકિત્સા મહાવિદ્યાલયનો શિલાન્યાસ પણ કર્યો હતો.
આ પ્રસંગે પ્રધાનમંત્રીએ કહ્યું હતું કે, આજે વિવિધ કાર્યક્રમો દરમિયાન જે યોજનાઓનું અનાવરણ થયું છે, એ પૂર્વાંચલને એક ચિકિત્સા કેન્દ્ર અને કૃષિમાં સંશોધન કેન્દ્ર બનાવવામાં મહત્ત્વપૂર્ણ ભૂમિકા અદા કરશે.
પ્રધાનમંત્રીએ એક બહાદુર યોદ્ધા અને લોકોને પ્રેરિત કરનાર એક નાયક સ્વરૂપે મહારાજા સુહેલદેવને યાદ કર્યા હતા. તેમણે મહારાજા સુહેલદેવની યુદ્ધ સંબંધિત અને સામરિક ક્ષમતા તથા વહીવટી કૌશલ્યોની ચર્ચા કરી હતી. પ્રધાનમંત્રીએ કહ્યું હતું કે, કેન્દ્ર સરકાર ભારતનું રક્ષણ કરનાર અને સુરક્ષા તથા એનાં સામાજિક જીવનનાં પ્રયોજનમાં યોગદાન આપનાર તમામ લોકોનાં વારસાનું રક્ષણ કરવા માટે કટિબદ્ધ છે.
પ્રધાનમંત્રીએ કહ્યું હતું કે, કેન્દ્ર સરકાર અને ઉત્તરપ્રદેશની રાજ્ય સરકાર, બંને લોકોની ચિંતાઓ પ્રત્યે સંવેદનશીલ છે. તેમણે કહ્યું હતું કે, દરેક વ્યક્તિ માટે સન્માનપૂર્વક જીવન સુનિશ્ચિત કરવાનું જ મિશન છે.
પ્રધાનમંત્રીએ કહ્યું હતું કે, જે ચિકિત્સા મહાવિદ્યાલયનું શિલારોપાણ કરવામાં આવ્યું છે, એ ક્ષેત્રને આધુનિક સ્વાસ્થ્ય સુવિધાઓ ઉપલબ્ધ કરાવશે. તેમણે જણાવ્યું હતું કે, આ પૂર્વાંચલ વિસ્તારનાં લોકોની લાંબા સમયથી ચાલી આવતી માંગ છે, જે વાસ્તવિક સ્વરૂપ ધારણ કરશે. તેમણે કહ્યું હતું કે, આ એ ઘણી મહત્ત્વપૂર્ણ હોસ્પિટલોમાંની એક છે, જેની સ્થાપના વિસ્તારમાં સ્વાસ્થ્ય સુવિધાઓને શ્રેષ્ઠ બનાવવા માટે થઈ રહી છે. આ સંદર્ભમાં તેમણે ગોરખપુર અને વારાણસીમાં સ્થઆપિત હોસ્પિટલોનો ઉલ્લેખ કર્યો હતો.
પ્રધાનમંત્રીએ કહ્યું હતું કે, હેલ્થકેર ક્ષેત્રમાં પર આઝાદી પછી સૌપ્રથમ વાર કેન્દ્ર સરકાર દ્વારા આટલા મોટા પાયે ધ્યાન કેન્દ્રિત કરવામાં આવ્યું છે. તેમણે આયુષમાન ભારત યોજના અને રોગીઓને મળનારી સારવારનો પણ ઉલ્લેખ કર્યો હતો. તેમણે કહ્યું હતું કે, ફક્ત 100 દિવસોમાં છ લાખ લોકોએ પ્રધાનમંત્રી જન આરોગ્ય યોજનાનો લાભ લીધો છે.
પ્રધાનમંત્રીએ કેન્દ્ર સરકારે શરૂ કરેલી વીમા યોજનાઓનો પણ ઉલ્લેખ કર્યો હતો અને કહ્યું હતું કે, દેશભરમાં 20 લાખ વ્યક્તિ જીવન જ્યોતિ કે સુરક્ષા વીમા યોજના સાથે જોડાયેલા છે.
પ્રધાનમંત્રીએ આ ક્ષેત્રમાં ચાલતી ઘણી યોજનાઓનો ઉલ્લેખ પણ કર્યો હતો, જે ખેતીવાડી સાથે સંબંધિત છે. તેમાં વારાણસીમાં આંતરરાષ્ટ્રીય ચોખા સંશોધન સંસ્થા, વારાણસી અને ગાઝીપુરમાં કાર્ગો સેન્ટર, ગોરખપુરમાં ખાતરનો પ્લાન્ટ તથા બાણસાગર સિંચાઈ યોજના સામેલ છે. તેમણે જણાવ્યું હતું કે, આ પ્રકારની નવીન પહેલોથી ખેડૂતોને લાભ થશે અને તેમની આવક વધારવામાં મદદ મળશે.
પ્રધાનમંત્રીએ ભારપૂર્વક કહ્યું હતું કે, ફક્ત તાત્કાલિક રાજકીય લાભ માટે ઉઠાવેલા પગલાંથી દેશની સમસ્યાઓનું સમાધાન કરવામાં મદદ નહીં મળે. તેમણે જણાવ્યું હતું કે, કેન્દ્ર સરકારે ખર્ચ કરતાં દોઢ ગણી કિંમતનાં આધારે 22 પાકોની એમએસપી નિર્ધારિત કરી છે. તેમણે ખેતીવાડી ક્ષેત્ર માટે ઉઠાવેલા અન્ય ઘણાં પગલાઓનો ઉલ્લેખ પણ કર્યો હતો.
કનેક્ટિવિટી સંબંધિત પ્રગતિની ચર્ચા કરી પ્રધાનમંત્રીએ જણાવ્યું હતું કે, પૂર્વાંચલ એક્સપ્રેસ માટે કામગીરી ઝડપથી ચાલી રહી છે. તેમણે કહ્યું હતું કે, તારીઘાટ-ગાઝીપુર-મઉ પુલ પર કામ પ્રગતિ પર છે. તેમણે કહ્યું હતું કે, વારાણસી અને કોલકાતા વચ્ચે તાજેતરમાં શરૂ થયેલા જળમાર્ગોથી પણ ગાઝીપુરને લાભ મળશે. તેમણે જણાવ્યું હતું કે, આ યોજનાઓ પૂર્વાંચલ ક્ષેત્રમાં વેપાર અને વાણિજ્યને પ્રોત્સાહન મળશે.
RP
(Visitor Counter : 203
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 152.31કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 19.81 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,52,31,16,865
|
|
બાકી ઉપલબ્ધ
|
|
19,81,97,286
ભારત સરકારે બધા જ પ્રકારના સ્ત્રોતો દ્વારા રાજ્યો/કેન્દ્રશાસિત પ્રદેશોને 152.31 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 19.81 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 146
પ્રધાનમંત્રીનું કાર્યાલય
પ્રધાનમંત્રી શ્રીએ સંગીતનાં સાધનોની ભારતની નિકાસમાં વૃદ્ધિની પ્રશંસા કરી
પ્રધાનમંત્રી શ્રી નરેન્દ્ર મોદીએ સંગીતનાં સાધનોની ભારતની નિકાસમાં થયેલી વૃદ્ધિ પર ખુશી વ્યક્ત કરી છે. 2013ના સમાન સમયગાળાની સરખામણીએ એપ્રિલ-સપ્ટેમ્બર 2022માં ભારતની સંગીતનાં સાધનોની નિકાસ વધીને 3.5 ગણીથી વધુ થઈ હતી.
વાણિજ્ય અને ઉદ્યોગ મંત્રી શ્રી પિયુષ ગોયલ દ્વારા કરાયેલા એક ટ્વીટને શેર કરતા, પ્રધાનમંત્રીએ ટ્વીટ કર્યું;
"આ પ્રોત્સાહક છે. વિશ્વભરમાં ભારતીય સંગીતની લોકપ્રિયતા સાથે, આ ક્ષેત્રમાં આગળ વધવાની મોટી તક છે."
YP/GP/JD
(
સ્વાસ્થ્ય અને પરિવાર કલ્યાણ મંત્રાલય
ભારતમાં દૈનિક નવા કેસ 40 હજારથી ઓછા નોંધાયા
સક્રિય કેસનું ભારણ અને દૈનિક મૃત્યુદર સતત ઘટાડાના માર્ગ પર અગ્રેસર
ભારતમાં છ દિવસ પછી 40,000 કરતા ઓછા દૈનિક નવા કેસ નોંધાયા છે. છેલ્લા 24 કલાકમાં દૈનિક નવા કેસની સંખ્યા 38,073 છે. સતત ત્રીજા દિવસે, દરરોજ નવા કેસ 50,000થી ઓછા રહ્યા છે.
આ પરિણામ મહત્વની ધારણા મુજબ કેટલાક દેશોની સરખામણીની દ્રષ્ટિએ છે જ્યાં છેલ્લા 3-4- દિવસથી એક દિવસમાં એક લાખ જેટલા કેસ નોંધાયા છે.
છેલ્લા કેટલાક અઠવાડિયાથી સક્રિય કેસની સંખ્યામાં સતત ઘટાડો થયો છે.
આજે 38મા દિવસે, સાજા થયેલા કેસની સંખ્યા નવા કેસ કરતા વધુ નોંધાઈ છે ,છેલ્લાં 24 કલાકમાં 42,033 દર્દીઓ સાજા થયા છે.
સકીર્ય કેસનું ભારણ ઘટીને 5,05,265 થયું છે. ઘટતા વળાંકને પગલે ભારતના કુલ પોઝિટીવ કેસમાં સક્રિય કેસના ભારણનું વર્તમાન યોગદાન 5.88% છે.
સાજા થવાનો દર પણ પરિણામે વધીને 92.64% પર પહોંચી ગયો છે. આજે સાજા થયેલા કુલ કેસની સંખ્યા 79,59,406 થઈ ગઈ છે. સાજા થયેલા કેસ અને સક્રિય કેસ વચ્ચેનું અંતર વધીને, 74,54,141 થઈ ગયું છે.
નવા સાજા થયેલા કેસમાંથી 78% કેસ 10 રાજ્યો / કેન્દ્રશાસિત પ્રદેશોમાં કેન્દ્રિત હોવાનું મનાય છે.
દિલ્હીમાં નવા સાજા થયેલા 7,014 કેસ સાથે એક દિવસમાં સાજા થયેલા કેસની મહત્તમ સંખ્યા નોંધાઈ છે. કેરળમાં 5,983 લોકો સાજા થયા છે, ત્યારબાદ પશ્ચિમ બંગાળમાં 4,396 લોકો સ્વસ્થ થયા છે.
નવા કેસમાંથી 72% કેસ 10 રાજ્યો અને કેન્દ્રશાસિત પ્રદેશના છે.
દિલ્હીમાં સૌથી વધુ દૈનિક નવા કેસ નોંધાયા છે; 5,983 છે, જે તેના 7,745 નવા કેસની અગાઉના દિવસની સરખામણીમાં ઓછા છે. દિલ્હી પછી પશ્ચિમ બંગાળમાં અનુક્રમે 3,907 નવા કેસ છે. કેરળના દૈનિક કેસ ઘટીને 3,593 થઈ ગયા છે જ્યારે મહારાષ્ટ્રના નવા કેસ ઘટીને 3,277 નોંધાયા છે, તેમ છતાં તેઓ દૈનિક નવા કેસ નોંધવામાં ત્રીજા અને ચોથા સ્થાને છે.
છેલ્લા 24 કલાકમાં 448 લોકોના મૃત્યુ થયા છે. બીજા દિવસે પણ નોંધાયેલા 500 કરતા ઓછા નોંધાયેલા મૃત્યુનો અહેવાલ દર્શાવે છે કે મૃત્યુઆંકમાં સતત ઘટાડો થયો છે.
નવા નોંધાયેલા મૃત્યુમાં લગભગ 78% જેટલા મૃત્યુ દસ રાજ્યો / કેન્દ્રશાસિત પ્રદેશોમાં થયા છે. જોકે મહારાષ્ટ્રમાં સૌથી વધુ મૃત્યુ  થયા છે, દૈનિક મૃત્યુમાં તેનું યોગદાન ઘટીને 18.97% થઈ ગયું છે. દિલ્હી અને પશ્ચિમ બંગાળમાં અનુક્રમે 71 અને 56 નવા મૃત્યુ થયા છે.
SD/GP/BT
(
નાણા મંત્રાલય
કેન્દ્રીય નાણાં અને કોર્પોરેટ બાબતોના મંત્રી શ્રીમતી નિર્મલા સિતારામન દ્વારા કોવિડ -19 રોગચાળા સામે લડવામાં ભારતીય અર્થતંત્રને રૂપિયા 6,28, 933 કરોડના પ્રોત્સાહક પેકેજની જાહેરાત
કેન્દ્રીય નાણાં અને કોર્પોરેટ બાબતોના મંત્રી શ્રીમતી નિર્મલા સિતારામન દ્વારા કોવિડ -19 રોગચાળા સામે લડવામાં ભારતીય અર્થતંત્રને રૂપિયા 6,28, 933 કરોડના પ્રોત્સાહક પેકેજની જાહેરાત આજ રોજ કરવામાં આવી છે.
જેની પ્રસ્તુતિ માટે અહીં ક્લિક કરો.
ઇલેક્ટ્રોનિક્સ તથા સૂચના પ્રોદ્યોગિકી મંત્રી
પોસ્ટલ પેન્શનરને લગતા પ્રશ્નોના નિરાકરણ માટે પેન્શન અદાલત
પોસ્ટલ પેન્શનરોને લગતા પ્રશ્નોના નિરાકરણ માટે પ્રવર ડાક અધિક્ષકની કચેરી, અમદાવાદ શહેર વિભાગ, આકાશવાણી પાસે, અમદાવાદ-380009 ખાતે તારીખ. 19.12.2017 મંગળવારના રોજ સવારે 11.00 કલાકે પેન્શન અદાલતનું આયોજન કરવામાં આવેલ છે.
આ પેન્શન અદાલતમાં પેન્શનરોને લગતા પ્રશ્નો ફરિયાદોનું નિરાકરણ કરવામાં આવશે.
આવી ફરિયાદો 18.12.2017 સોમવાર સુધીમાં મેનેજર શ્રી એસ.એન.દવે. પ્રવર અધિક્ષક, પ્રવર ડાક અધિક્ષકની કચેરી. આકાશવાણી પાસે, આશ્રમ રોડ, અમદાવાદ-380009ને મોકલવાની રહેશે. તારીખ 18.12.2017 સોમવાર બાદ આવેલી ફરિયાદો વિચારણામાં લેવામાં આવશે નહિ. ફરિયાદ સ્પષ્ટ મુદ્દાસર અને એક જ વિષય પર હોવી જરૂરી છે. નીતિ વિષયક ફરિયાદો ધ્યાનમાં લેવાશે નહિ.
આ પેન્શન અદાલત અમદાવાદ શહેર વિભાગની પોસ્ટ ઓફિસને લગતી ફરિયાદો પુરતી મર્યાદિત રહેશે.
(Visitor Counter : 73